USA geoloogiateenistuse (USGS) andmetel asus maavärina kese 12 kilomeetri sügavusel, vahendab Reuters.

Maavärina epitsentri lähedal asuva Montecilfone linnapea Franco Pallotta ütles, et inimesed olid hirmunud ja lahkusid kodudest, kuid oli vaid väikseid kahjustusi.

„Mõned vanad müürid, mis olid niigi halvas seisus, varisesid kokku, aga suuri kahjusid ei ole,” ütles Pallotta SkyTG24-le. „Inimesed on ärevil. Jumal tänatud, mul ei ole uudiseid vigastuste kohta.”

Tuletõrje kinnitas, et hädaabikõnesid ei ole tulnud. Ainult väikestest kahjudest teatas ka Molise regiooni kuberner.